SL Uradni list Evropske unije C 198/16

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

2009/C 198/05

Št. pomoči: XA 17/09

Država članica: Republika Slovenija

Regija: —

Naslov programa pomoči ali ime podjetja, ki prejme posamično pomoč: Sofinanciranje zavarovalnih premij za zavarovanje kmetijske proizvodnje za leto 2009

Pravna podlaga: Uredba o spremembah in dopolnitvah Uredbe o sofinanciranju zavarovalnih premij za zavarovanje kmetijske proizvodnje in ribištva za leto 2009

Uredba o sofinanciranju zavarovalnih premij za zavarovanje kmetijske proizvodnje in ribištva za leto 2009

Načrtovani letni izdatki po programu ali skupni znesek posamične pomoči, odobrene podjetju: Načrtovani izdatki za leto 2009 so 9 947 980 EUR.

Največja intenzivnost pomoči: Sofinancira se 50 % stroškov zavarovalne premije za zavarovanje posevkov in plodov pred nevarnostjo toče, požara, udarca strele, spomladanske pozebe, viharja in poplave. Pri zavarovanju živali pred nevarnostmi pogina, zakola z veterinarsko napotnico in ekonomskega zakola zaradi bolezni pa je sofinanciranje zavarovalnih premij določeno v absolutnih zneskih za posamezno vrsto in kategorijo živali, ki pa ne sme presegati 50 % upravičenih stroškov zavarovalne premije.

Datum začetka izvajanja: od dneva objave številke vpisa zahtevka za izvzetje na spletni strani Generalnega direktorata za kmetijstvo in razvoj podeželja Komisije Evropskih skupnosti

Trajanje programa ali posamične pomoči: Pomoč se lahko odobri za zavarovanja, sklenjena do 31. decembra 2009.

Cilj pomoči: Pomoč za mala in srednje velika podjetja (SME)

Navedba členov Uredbe komisije (ES) št. 1857/2006 in upravičeni stroški: Uredba vključuje ukrepe in upravičene stroške, ki predstavljajo državno pomoč, skladno z 12. členom Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (UL L 358, 16.12.2006, str. 3):

12. člen Uredbe Komisije: Pomoč za plačilo zavarovalnih premij, ki vključuje sofinanciranje zavarovalnih premij za zavarovanje kmetijske proizvodnje.

Sektorji: Kmetijstvo

Ime in naslov organa, ki odobri pomoč:

Ministrstvo za kmetijstvo gozdarstvo in prehrano Dunajska 58 SI-1000 Ljubljana SLOVENIJA

Agencija RS za kmetijske trge in razvoj podeželja Dunajska 160 SI-1000 Ljubljana SLOVENIJA

Internetna stran: http://www.uradni-list.si/1/objava.jsp?urlid=200936&objava=1710

http://www.uradni-list.si/1/objava.jsp?urlid=2008126&objava=5748

Drugi podatki: Namen plačila dela stroškov zavarovalnih premij je spodbuditi kmetijske pridelovalce, da se sami zavarujejo za morebitne izgube zaradi naravnih nesreč oziroma slabih vremenskih razmer ter izgube zaradi bolezni pri živalih in s tem tudi prevzamejo odgovornost za zmanjševanje tveganja v rastlinski pridelavi in reji živali.

V Uredbi in spremembi uredbe so izpolnjene zahteve Uredbe Komisije (ES) št. 1857/2006, ki se nanašajo na ukrep Pomoč za plačilo zavarovalnih premij in določila splošnih določb (postopek pred dodelitvijo pomoči, kumulacija, transparentnost in spremljanje pomoči).

Branko RAVNIK Generalni direktor Direktorata za kmetijstvo

Št. pomoči: XA 65/09

Država članica: Združeno kraljestvo

Regija: England

Naziv sheme pomoči ali ime podjetja, ki prejme individualno pomoč: England Catchment Sensitive Farming (CSF) Capital Grant Scheme 2009/2010

Pravna podlaga: Storitev nima posebne pravne podlage, udeležba je prostovoljna. The Agriculture Act 1986 (section 1) predstavlja pravno podlago za zagotavljanje storitev s strani vlade v povezavi s kakšnimi koli kmetijskimi dejavnostmi.

Načrtovani letni izdatki po shemi ali skupni znesek individualne pomoči, dodeljene podjetju: do 9 mio GBP

Največja intenzivnost pomoči: Največja intenzivnost pomoči je 60 % v skladu s členom 4 Uredbe Komisije (ES) št. 1857/2006.

Datum začetka izvajanja: Shema pomoči se začne izvajati in je na voljo vlagateljem od 2. marca 2009. Vloge bodo ocenjene od tega dne, vendar se pomoč ne bo izplačala, dokler Komisija ne objavi povzetka sheme.

Opomba: To je tretje leto sheme, ki je predhodno potekala v letih 2007/2008 in 2008/2009 (glej razdelek drugi podatki).

Trajanje sheme ali individualne pomoči: Shema bo vlagateljem na voljo do 30. aprila 2009. Zahtevki morajo biti predloženi do 26. februarja 2010, tako da bodo plačila lahko izvršena do 31. marca 2010. Za nepovratna sredstva veljajo pogoji do 31. marca 2015.

Cilj pomoči: Varstvo okolja. Namen England Catchment Sensitive Farming (CSF) Capital Grant Scheme je spodbujati kmete k zgodnjim prostovoljnim ukrepom za reševanje problemov razpršenega onesnaževanja vode zaradi kmetijstva na 50 prednostnih zbirnih območjih. Shema zagotavlja nepovratna sredstva za izboljšanje ali namestitev objektov, ki koristijo kakovosti vode s tem, da zmanjšujejo razpršeno onesnaževanje.

Pomoč bo pripomogla k doseganju domačih in mednarodnih okoljskih ciljev, zlasti v zvezi z Okvirno direktivo o vodah. Potekala bo v skladu s členom 4 Uredbe (ES) št. 1857/2006, upravičeni stroški pa bodo naložbe v kmetijska gospodarstva.

Zadevni gospodarski sektorji: Shema pomoči je namenjena majhnim in srednje velikim podjetjem, ki se ukvarjajo s proizvodnjo kmetijskih proizvodov. Upravičeni so vsi podsektorji.

Naziv in naslov organa, ki dodeli pomoč: Z zakonom določeni organ, pristojen za shemo:

Department for Environment, Food and Rural Affairs (Defra)

Water Quality Division

Ergon House

Horseferry Road

London

SW1P 2AL

UNITED KINGDOM

Organizacija, ki izvaja shemo:

Natural England

Integrated Services & Partnerships Team

John Dower House

Crescent Place

Cheltenham

Gloucestershire

GL50 3RA

UNITED KINGDOM

Internetna stran: Več podatkov o England CSF Capital Grant Scheme in širši England Catchment Sensitive Farming Delivery Initiative ter celotno besedilo tega dokumenta lahko najdete na http://www.defra.gov.uk/farm/environment/water/csf– kliknite na State Aid na levem robu te internetne strani.

Za ogled celotnega besedila zahtevka za državne pomoči za leto 2009/2010 kliknite na England Catchment Sensitive Farming Delivery Initiative: State Aids. http://www.defra.gov.uk/farm/environment/water/csf/grants/state-aid.htm

Drugi podatki: Ta shema nadomešča XA 185/08 (England Catchment Sensitive Farming Capital Grant Scheme 2008 do 2015 (XA 149/08 popravljena)), ki je zdaj zaključena.

Št. pomoči: XA 126/09

Država članica: Slovaška republika

Regija: Vse regije Slovaške republike, in sicer Bratislavský kraj, Západné Slovensko, Stredné Slovensko in Východné Slovensko.

Naziv sheme pomoči ali ime podjetja, ki prejme individualno pomoč: Schéma štátnej pomoci na úhradu straty na hospodárskych zvieratách a ich produktoch v dôsledku nariadeného opatrenia

Pravna podlaga: Pravno podlago pomoči zagotavljajo:

člen 10(2)–(8) Uredbe Komisije (ES) št. 1857/2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (v nadaljnjem besedilu: Uredba Komisije),

článok 14 nariadenia vlády SR č. 369/2007 Z. z. o niektorých podporných opatreniach v pôdohospodárstve v znení nariadenia vlády SR č. 159/2008 Z. z. (ďalej len „nariadenie vlády č. 369/2007 Z. z.“),

zákon č. 231/1999 Z. z. o štátnej pomoci v znení neskorších predpisov (ďalej len „zákon o štátnej pomoci“),

zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (ďalej len „zákon o rozpočtových pravidlách“).

Načrtovani letni izdatki po shemi ali skupni znesek individualne pomoči, dodeljene podjetju: Znesek sredstev za financiranje, namenjenih za izvajanje sheme pomoči, bo organ, ki dodeli pomoč, objavil na svoji internetni strani: http://www.land.gov.sk

Načrtovana višina sredstev v okviru sheme za leto 2009 je 2 655 513 EUR.

Načrtovana višina sredstev v okviru sheme za obdobje od leta 2010 je 2 655 513 EUR.

Skupni načrtovani proračun za dodelitev pomoči, ki bo nadomestila izgube živine in živalskih proizvodov, nastale zaradi obveznega ukrepa v obdobju 2009–2013, je 13 277 565 EUR.

Največja intenzivnost pomoči: 100 % izračunanega bruto zneska izgube

Datum začetka izvajanja:

(a) Shema pomoči se začne izvajati na dan, ko se prošnji za izvzetje dodeli identifikacijska številka in se povzetek podatkov objavi na spletni strani Generalnega direktorata za kmetijstvo in razvoj podeželja Evropske komisije ter na internetni strani ministrstva: http://www.mpsr.sk

(b) Spremembe sheme so lahko v obliki pisnih dodatkov. Spremembe, ki niso uradne ali upravne narave, se sporočijo Evropski komisiji kot povzetek informacij in bodo začele veljati po objavi povzetka podatkov na spletni strani Generalnega direktorata za kmetijstvo in razvoj podeželja.

(c) Spremembe evropske zakonodaje iz točke B sheme ali katere koli povezane zakonodaje, je treba vključiti v shemo v šestih mesecih po začetku njihovega izvajanja.

Trajanje sheme ali individualne pomoči: Shema preneha veljati 31. decembra 2013.

Rok za predložitev prošenj za pomoč je 31. oktober 2013.

Rok za potrditev prošenj za pomoč je 31. december 2013.

Cilj pomoči: Cilj pomoči je nadomestilo izgub, ki so jih utrpeli živinorejci zaradi obveznih veterinarskih ukrepov.

Cilj pomoči je nadomestilo za izgube iz člena 10(2)(a)(ii) in (c), (3) in (8) Uredbe Komisije.

Določbe člena 10(2)–(8) Uredbe Komisije (ES) št. 1857/2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (v nadaljnjem besedilu: Uredba Komisije) se uporabljajo.

Upravičeni stroški vključujejo izgube iz člena 10(2)(a)(ii) in (c), (3) in (8) Uredbe Komisije.

Zadevni gospodarski sektorji: Oddelek A – Kmetijstvo, gozdarstvo in ribolov (v skladu z NACE Rev. 2).

Primarna proizvodnja kmetijskih proizvodov, naštetih v Prilogi I k Pogodbi ES.

Naziv in naslov organa, ki dodeli pomoč: Pomoč dodeli:

Ministerstvo pôdohospodárstva SR (v nadaljnjem besedilu: ministrstvo)

Dobrovičova 12

812 66 Bratislava

SLOVENSKO/SLOVAKIA

Tel. +42 1259266111

Internet: http://www.land.gov.sk Dotácie

Pristojnost ministrstva je določena z Zakonom št. 575/2001 o organizaciji vladnih dejavnosti in organizaciji centralnega državnega organa, kot je bil spremenjen.

Shemo izvaja:

Pôdohospodárska platobná agentúra (v nadaljnjem besedilu: plačilna agencija)

Dobrovičova ul. 12

815 26 Bratislava

SLOVENSKO/SLOVAKIA

Tel. +42 1259266111

Internet: http://www.apa.sk Sekcia štátnej pomoci

Plačilna agencija je proračunski organ znotraj ministrstva, ki je bil ustanovljen z Zakonom št. 473/2003 o plačilni agenciji za kmetijstvo z dne 1. decembra 2003, o podpori za poslovno dejavnost v kmetijstvu in o spremembi določenih zakonov.

Zagotavlja upravno pomoč za podporne mehanizme v kmetijskem sektorju.

Internetna stran: http://www.land.gov.sk Dotácie

http://www.land.gov.sk/sk/index.php?navID=161&id=1491

Drugi podatki: Cilj sheme pomoči je zagotovitev pomoči živinorejcem, delujočim v Slovaški republiki, da se po izvedbi obveznih veterinarskih ukrepov nadomestijo izgube zaradi ukrepa obvezne karantene, ki ga je predpisala pristojna lokalna veterinarska in živilska uprava.

Nadomestilo za izgube (v nadaljnjem besedilu: nepovratna sredstva) v skladu s to shemo je neposredna oblika državne pomoči v smislu oddelka 5(1)(a) zakona o državni pomoči. Pomoč se dodeli živinorejcem v obliki enkratnega izplačila nepovratnih sredstev.

Inž. Alexander ČARNÝ riaditeľ odboru štátnej pomoci a národných podpôr Ministerstvo pôdohospodárstva SR

Št. pomoči: XA 127/09

Država članica: Slovaška republika

Regija: Vse regije Slovaške republike, to so Bratislavský kraj, Západné Slovensko, Stredné Slovensko in Východné Slovensko.

Naziv sheme pomoči ali ime podjetja, ki prejme individualno pomoč: Schéma štátnej pomoci na eradikáciu a prevenciu ochorení zvierat.

Pravna podlaga: Pravno podlago za pomoč določajo:

zákon č. 231/1999 Z. z. o štátnej pomoci v znení neskorších predpisov,

člen 10(1) in (3)–(8) Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001,

článok 10 ods. 3, 4 a 5, článok 46 zákona č. 39/2007 Z. z. o veterinárnej starostlivosti,

článok 4 ods. 4, článok 8 ods. 2, článok 8a) a článok 21 až 23 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.

Načrtovani letni izdatki po shemi ali skupni znesek individualne pomoči, dodeljene podjetju: Znesek financiranja, namenjenega za izvajanje sheme, bo ministrstvo objavilo na svoji internetni strani http://www.land.gov.sk

Načrtovan znesek financiranja iz sheme za leto 2009 ne bo presegel: 6 638 784 EUR.

Načrtovan znesek financiranja iz sheme za leto 2010 ne bo presegel: 6 638 784 EUR.

Skupni načrtovani proračun za odobritev pomoči za izkoreninjenje in preprečevanje bolezni goveda v obdobju 2009–2013 ne bo presegel: 33 193 920 EUR.

Največja intenzivnost pomoči: Bruto vrednost pomoči za živinorejce ne sme preseči 100 % upravičenih stroškov.

Datum začetka izvajanja: Shema začne veljati na dan objave identifikacijske številke prošnje za izvzetje in povzetka informacij na spletni strani Generalnega direktorata za kmetijstvo in razvoj podeželja ter na internetni strani ministrstva: http://www.mpsr.sk

Spremembe sheme so lahko v obliki pisnih dodatkov. Spremembe, ki niso uradne ali upravne narave, se sporočijo Evropski komisiji kot povzetek informacij in bodo začele veljati po objavi povzetka informacij na spletni strani Generalnega direktorata za kmetijstvo in razvoj podeželja.

Spremembe evropske zakonodaje iz točke B sheme ali spremembe zakonodaje v zvezi s tem je treba upoštevati v shemi v šestih mesecih po začetku njihove veljavnosti.

Trajanje sheme ali individualne pomoči: Do 31. decembra 2013.

Rok za predložitev prošenj je datum objave načrta Slovaške republike za preventivne veterinarske ukrepe in varstvo državnega ozemlja, tj. 31. december 2013.

Odločitve o podelitvi pomoči bodo sprejete najpozneje do 31. decembra 2013, tj. do datuma izteka sheme, ali v skladu z načrtom za preventivne veterinarske ukrepe in varstvo državnega ozemlja ter načrti za izkoreninjenje bolezni za zadevno proračunsko leto.

Cilj pomoči: Cilj pomoči je pomagati majhnim in srednje velikim kmetijskim gospodarstvom pri izkoreninjanju in preprečevanju bolezni goveda v zadevnem koledarskem letu z nadomestilom za upravičene stroške.

Za to shemo veljajo določbe iz člena 10(1) in (3)–(8) Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001.

Za namene te sheme upravičeni stroški vključujejo vrednost storitev in blaga, ki jih zagotavlja ŠVPS SR (Državni veterinarski in živilski urad Republike Slovaške) živinorejcem prek uradnih veterinarjev ali zasebnih veterinarjev, ki izvajajo državne veterinarske ukrepe iz načrta Slovaške republike za preventivne veterinarske ukrepe in varstvo državnega ozemlja ter načrtov za izkoreninjenje bolezni v zadevnem fiskalnem ali proračunskem letu.

Upravičeni stroški vključujejo vrednost opravljenih storitev in uporabljenega materiala pri izvajanju načrta za preventivne veterinarske ukrepe in varstvo državnega ozemlja ter načrtov za izkoreninjenje bolezni.

Zadevni gospodarski sektorji: Oddelek A – Kmetijstvo, gozdarstvo in ribolov (v skladu z NACE Rev. 2).

Sektor

Oddelek 01 – Kmetijska proizvodnja in lov ter z njima povezane storitve

Skupina 01.6 – Storitve za kmetijsko proizvodnjo, priprava pridelkov

Razred 01.62 – Storitve za živinorejo, razen veterinarskih

Podrazred 01.62.0 – Storitve za živinorejo, razen veterinarskih

Sektor primarne kmetijske proizvodnje v zvezi z vzrejo: goveda, prašičev, ovc in koz, perutnine in konjev.

Primarna proizvodnja kmetijskih proizvodov, naštetih v Prilogi I k Pogodbi ES.

Naziv in naslov organa, ki dodeli pomoč: Pomoč dodeli:

Ministerstvo pôdohospodárstva SR (v nadaljnjem besedilu: ministrstvo)

Dobrovičova ul. 12

812 66 Bratislava

SLOVENSKO/SLOVAKIA

Tel. +421 259266111

Internet: http://www.land.gov.sk Dotácie

Shemo izvaja:

Štátna veterinárna a potravinová správa Slovenskej republiky (v nadaljnjem besedilu: ŠVPS SR)

Botanická 17

842 13 Bratislava

SLOVENSKO/SLOVAKIA

Tel. +421 260257212

Internet: http://www.svps.sk

Internetna stran: http://www.land.gov.sk Dotácie

http://www.land.gov.sk/sk/index.php?navID=161&id=1492

Drugi podatki: Državna pomoč se zagotavlja v obliki subvencioniranih storitev in materiala prek ŠVPS SR kot pooblaščene organizacije.

Proračunska postavka ministrstva vključuje obvezne izdatke iz proračunske napovedi za zadevno koledarsko leto, da se zagotovi delovanje proračunskih ali subvencioniranih organizacij znotraj oddelka, vključno s ŠVPS SR.

Financiranje, predvideno za ŠVPS SR, se dodeli v okviru programa 08W „Varnost hrane, zdravje ter varstvo živali in rastlin“ za izvajanje načrta Slovaške republike za preventivne veterinarske ukrepe in varstvo državnega ozemlja ter programov za izkoreninjenje bolezni. Ta sredstva so namenjena za kritje tekočih stroškov in stroškov naložb v osnovna sredstva ŠVPS SR ter proračunskih organizacij, ki jih je ustanovila, in sicer regionalne veterinarske in živilske uprave (KVPS SR) ter območne veterinarske in živilske uprave (RVPS SR). ŠVPS SR razdeli in po potrebi prilagodi proračun za KVPS SR in RVPS SR. V skladu z zakonom 291/2002 morajo ŠVPS SR in proračunske organizacije, ki jih ustanavlja (KVPS in RVPS), izvrševati svoje proračune izključno prek finančnega ministrstva.

ŠVPS SR opredeli posamezne bolezni, ukrepe, ki jih je treba sprejeti, ter teste, ki jih je treba zagotoviti v okviru državne sheme pomoči za izkoreninjenje in preprečevanje bolezni goveda, v načrtu za preventivne veterinarske ukrepe in varstvo državnega ozemlja za zadevno fiskalno ali proračunsko leto, kar se objavi v uradnem listu na začetku zadevnega koledarskega leta.

Zadevni RVPS bodo sklenili pogodbe s pooblaščenimi uradnimi veterinarji iz slovaške veterinarske zbornice (zasebni veterinarji) na podlagi zahtev, ki jih opredeli ŠVPS SR. Potem ko bodo opravili zahtevane storitve, bodo zasebni veterinarji enkrat na mesec in najpozneje ob koncu naslednjega meseca predložili zadevnemu RVPS račune za storitve, ki so jih opravili.

K računu je treba priložiti natančno razdelitev storitev in potnih stroškov ter, kjer je to potrebno, kopije računov kupljenega materiala. Znesek računa se povrne šele potem, ko osebje RVPS preveri strokovnost, vsebino in zneske na računu.

V primeru državne pomoči za nakup cepiv, cepiva nabavi ŠVPS SR v okviru pogodbe o izvedbi javnega naročila ter jih nato prek zasebnih veterinarjev razdeli govedorejcem.

Laboratorijske teste, ki jih krije državna pomoč, opravijo posamezni državni veterinarski in živilski inštituti ter veterinarski inštitut v Zvolnu na podlagi zahtev za laboratorijske analize, ki jih predložijo posamezni RVPS. Ko so testi opravljeni, inštitut, ki je test opravil, zadevnemu RVPS pošlje račun, v katerem natančno navede opravljene storitve in dolgovan znesek, in sicer na podlagi cenika za laboratorijsko diagnostiko. Posamezni inštituti lahko zaračunavajo znesek, opredeljen v izjavi, glede na odobrena sredstva iz proračuna ministrstva za kmetijstvo, šele potem ko je osebje zadevnega RVPS preverilo strokovnost, vsebino in znesek na računu.